પાંચ મિનિટમાં તો પોલીસ ત્યાં આવી ગઇ! પોલીસની પૂછપરછમાં પેલી યુવતિએ પોલીસને કહ્યું; ‘ મારે થોડા પૈસા ગેસ માટે ખૂટતા હતા તો આ યુવાન પાસે પૈસાની માગણી કરી તો એણે પૈસા આપવાની સામે ‘સેક્સ’ની માગણી મૂકી. પોલીસ કુનાલ પાસે આવીને પેલી યુવતીની વાત કુનાલને કહી. કુનાલ પોલીસને કહેતો રહ્યો કે એ યુવતી ખોટું બોલે છે. એણે એવું કહ્યું જ નથી! આગળની એ છોકરીની વાત કુનાલ કહેવા જતો હતો, પણ પોલીસે કુનાલને પુરો સાંભળ્યા વગર જ એને હાથકડી પહેરાવવા જતો હતો ત્યાં જ આ બધું નિહાળતો સ્ટોરનો ભારતીય માલિક દોડતો ત્યાં આવી પહોચ્યો. એ માલિકે પોલીસને કહ્યું; ‘હું આ પંપનો માલિક છું ને આ છોકરી આવી રીતે લોકોની પાસેથી પૈસા પડાવે છે એ મેં જોયું છે. કેટલાયે દિવસોથી હું આની ફરિયાદ પોલીસને કરવા વિચારતો હતો. આ છોકરાને હું સારી રીતે જાણું છું. મને આ મોકો મળતાં આ છોકરીને આજે ખુલ્લી પાડવા દોડતો આવ્યો છું. આ છોકરો બિલકુલ નિર્દોષ છે. હું એની આપને ગેરંટી આપું છું.